કોંગ્રેસ હજુ ઉમેદવારોની પ્રથમ યાદી અંગે અસમંસજમાં છે ત્યારે શનિવારે સાંજે ભાજપ દ્વારા વિધાનસભાની ચૂંટણી માટે બીજી યાદી જાહેર કરવામાં આવી હતી. આ બીજી યાદીમાં 36 ઉમેદવારોના નામ જાહેર કરવામાં આવ્યા હતા. ભાદપ દ્વારા જે પહેલી યાદી જાહેર કરવામાં આવી હતી, તેમાં 70 ઉમેદવારોના નામ જાહેર કરવામાં આવ્યા હતા, જેમાં 80 ટકા નામો પુનરાવર્તિત કરવામાં આવ્યા હતા. બીજી યાદીમાં આશરે 50 ટકા ઉમેદવારો પુરાવર્તિત થયા છે, જ્યારે કેટલાક નવા ચહેરાઓ પણ છે. 182 બેઠક પરથી કુલ 106 ઉમેદવારોની યાદી જાહેર થઇ ગઇ છે, જ્યારે 76 ઉમેદવારોના નામ બાકી છે.